**ZÁSADY OCHRANY OSOBNÝCH ÚDAJOV – PODUJATIA**

*podľa čl. 13-14 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) („****GDPR****”)*

Táto informácia o spracúvaní osobných údajov je určená fyzickým osobám – **účastníkom podujatí** (tzv. dotknuté osoby), ktoré sa zúčastňujú podujatí organizovaných alebo spoluorganizovaných Francúzsko-slovenskou obchodnou komorou.

**Súčasťou činnosti komory je organizácia alebo spoluorganizácia rôznych vzdelávacích, biznisových, spoločenských a športových eventov, seminárov a iných podujatí (ďalej len „podujatia“). Z dôvodu evidencie podujatí, informovanosti o nich a propagácie činnosti komory sú informácie o a z týchto podujatí zverejňované na webovom sídle** [**www.fsok.sk**](http://www.fsok.sk) **a na účtoch komory na sociálnych sieťach LinkedIn, Facebook a Instagram. Súčasťou zverejňovaných informácii môžu byť fotografie a videá z podujatí, prípadne aj informácie o účastníkoch podujatia (meno, priezvisko, spoločnosť). Pri zverejňovaní osobných údajov dbáme na ochranu osobnosti a predchádzanie neprimeraného zásahu do práv fyzických osôb.**

V prípade podujatí spoluorganizovaných s inou obchodnou komorou, prípadne iným partnerom sme v postavení samostatných prevádzkovateľov.

**I. PREVÁDZKOVATEĽ A KONTAKTNÉ ÚDAJE**

Osobné údaje dotknutých osôb spracúvajú spoloční prevádzkovatelia, ktorými sú:

* **Francúzsko-slovenská obchodná komora**, so sídlom Klariská 14, 811 03 Bratislava, IČO: 30809045, zapísaná v Registri mimovládnych neziskových organizácií vedeným Ministerstvom vnútra Slovenskej republiky, reg. č.: 203/2-94/01365
* **FSOK - SLUŽBY, s.r.o.**, so sídlom Klariská 14, 811 03 Bratislava, IČO: 35 931 477, zapísaná v Obchodnom registri Mestského súdu Bratislava III, oddiel: Sro, vložka č.: 35728/B

(ďalej spolu ako „**Prevádzkovateľ**“ alebo „**FSOK**“ alebo „**my**“)

V súvislosti s otázkami, dotazmi a žiadosťami o uplatnenie práv týkajúcich sa spracúvania osobných údajov môžu dotknuté osoby kontaktovať FSOK na spoločné kontaktné miesto:

* poštou**: Francúzsko-slovenská obchodná komora**, Klariská 14, 811 03 Bratislava, Slovenská republika
* e-mailom: [fsok@fsok.sk](mailto:fsok@fsok.sk)

DOHODA SPOLOČNÝCH PREVÁDZKOVATEĽOV

Spoloční prevádzkovatelia v súvislosti so spracúvaním osobných údajov na vyššie uvedené účely, uzatvorili dohodu spoločných prevádzkovateľov v zmysle čl. 26 Nariadenia GDPR, ktorej predmetom je ich dohoda o postupoch ohľadom spracúvania osobných údajov. Dohoda spoločných prevádzkovateľov je uzatvorená na dobu neurčitú.

Spoloční prevádzkovatelia sa dohodli, že budú používať jednotné informácie o spracúvaní osobných údajov podľa čl. 13 a čl. 14 GDPR vo forme týchto Zásad o ochrane osobných údajov, ktoré sú zverejnené na webovej stránke [www.fsok.sk](http://www.fsok.sk). Každý z nich je však povinný pri získavaní osobných údajov poskytnúť dotknutej osobe informácie o podľa čl. 13 GDPR, ktoré sa týkajú spracúvania jej osobných údajov odkazom na tieto zásady alebo iným vhodným spôsobom.

Spoloční prevádzkovatelia sa zaviazali dbať na zabezpečenie ochrany osobných údajov a poskytovať si náležitú súčinnosť pri riešení žiadostí dotknutých osôb a bezpečnostných incidentov.

Bez ohľadu na dohodu spoločných prevádzkovateľov môže dotknutá osoba uplatniť svoje práva u každého zo spoločných prevádzkovateľov a voči každému zo spoločných prevádzkovateľov. Pre účely komunikácie s dotknutými osobami sa spoloční prevádzkovatelia dohodli na spoločnom kontaktnom mieste uvedenom vyššie.

**II. ÚČELY, PRÁVNE ZÁKLADY A SPÔSOBY SPRACÚVANIA**

1. **Organizácia a účasť na podujatiach**

Za účelom realizácie hlavnej činnosti komory v zmysle jej stanov, komora, okrem iných aktivít, organizuje / spoluorganizuje rôzne podujatia, v rámci čoho spracúva osobné údaje dotknutých osôb pre potreby zabezpečenia účasti (registrácia na podujatie), organizácie podujatia (vedenie zoznamu účastníkov, vyhotovenie menoviek, vedenie výsledkovej listiny v prípade športových podujatí a pod) a evidencie uskutočnených podujatí.

Právnym základom takého spracúvania je v prípade registrovaných účastníkov plnenie zmluvy (čl. 6 ods. 1 písm. b) GDPR). V prípade iných dotknutých osôb zúčastňujúcich sa podujatí je právnym základom takého spracúvania oprávnený záujem komory (čl. 6 ods. 1 písm. f) GDPR), ktorým je výkon činností obchodnej komory v súlade so stanovami komory v prospech jej členov a tretích osôb a podpora záujmov jej členov a iných osôb. Proti spracovaniu vašich osobných údajov založených na oprávnenom záujme máte právo kedykoľvek namietať z dôvodov týkajúcich sa konkrétnej situácie. V prípade, ak nemáme presvedčivý legitímny dôvod na spracúvanie a Vy podáte námietku, nebudeme vaše osobné údaje ďalej spracúvať.

Osobné údaje získavame priamo od Vás, od spoločnosti, ktorú reprezentujete alebo osoby, ktorá Vás prihlásila.

Vaše osobné údaje budeme spracúvať po dobu nevyhnutnú na dosiahnutie účelu a po skončení podujatia budú uchovávané len na účely plnenia povinností podľa zákona č. 395/2002 Z.z. o archívoch a registratúrach v zmysle registratúrneho plánu a za prijatia primeraných záruk pre vaše práva ako dotknutej osoby.

1. **Fotografie a videá z podujatí**

Na podujatiach organizovaných / spoluorganizovaných komorou môžu byť vyhotovované fotografie a videá. Účasťou na podujatí beriete na vedomie vytvorenie takýchto záznamov. V prípade, ak si neprajete byť zachytený na fotografiách a videách, môžete sa vyhnúť snímanému priestoru alebo dať vedieť fotografovi/kameramanovi.

Fotografie a videá z podujatí slúžia na internú evidenciu uskutočnených podujatí, ktoré realizujeme ako súčasť našej hlavnej činnosti a spracúvame ich na právnom základe nášho oprávneného záujmu (čl. 6 ods. 1 písm. f) GDPR), ktorým je výkon činností komory ako obchodnej komory v súlade s jej stanovami v prospech jej členov a tretích osôb a podpora záujmov jej členov a iných osôb.

Taktiež môžeme takéto fotografie a videá z podujatí použiť na marketingové účely – propagáciu činnosti komory, a to ich zverejnením v newslettri a prostredníctvom webového sídla komory [www.fsok.sk](http://www.fsok.sk) a sociálnych sietí, prípadne aj s označením (tag) vašej osoby (meno, priezvisko, spoločnosť). Fotografie a videá z priebehu podujatí, prípadne aj s označením (tag) vašej osoby (meno, priezvisko, spoločnosť), sa zverejňujú na webovej stránke komory [www.fsok.sk](http://www.fsok.sk) a na sociálnych sieťach LinkedIn, Facebook a Instagram v záujme zviditeľnenia "značky" FSOK, propagácie činnosti komory, udržiavanie a podpory jej viditeľnosti a stálej prítomnosti na sociálnych sieťach a na webovej stránke a tiež v záujme zaznamenávania histórie činnosti komory. Právnym základom je vami udelený súhlas alebo náš oprávnený záujem.

V prípade, ak vedome a dobrovoľne dovolíte fotografovi/kameramanovi vyhotoviť fotografie a videá vašej osoby, udeľujete nám tým súhlas so spracovaním vašich osobných údajov na marketingové účely uvedené vyššie. Súhlas máte právo kedykoľvek odvolať písomne alebo e-mailom na vyššie uvedené kontaktné údaje FSOK. Odvolanie súhlasu nemá vplyv na zákonnosť spracúvania založeného na súhlase udelenom pred týmto odvolaním. Udelenie súhlasu je dobrovoľné a jeho neudelenie alebo odvolanie nemá pre Vás žiadne negatívne dôsledky.

V prípade, ak ste nevedome zachytení na fotografiách a videách z priebehu podujatí, vaše osobné údaje spracúvame na marketingové účely na právnom základe nášho oprávneného záujmu (čl. 6 ods. 1 písm. f) GDPR) spočívajúcom v podpore aktivít a dobrého mena komory a budovania vzťahov s jej členmi, priateľmi a partnerskými organizáciami. Proti spracovaniu vašich osobných údajov máte tiež právo kedykoľvek namietať z dôvodov týkajúcich sa konkrétnej situácie. V takom prípade bude fotografia / video vymazané alebo vaša podobizeň anonymizovaná.

Fotografie a videá budeme na internú evidenciu (neverejnú) spracúvať po dobu trvania účelu, t.j. vykonávanie činnosti komory a v zmysle registratúrneho plánu, resp. do oprávnenej námietky.

Fotografie, videá a iné údaje zdieľané na našich účtoch na sociálnych sieťach a na webovej stránke si ponechávame ako súčasť našich marketingových aktivít a aktivít na zviditeľnenie komory. Tieto údaje môžu zostať verejne dostupné na našej webovej stránke a sociálnych sieťach po neobmedzenú dobu, pretože slúžia trvalému cieľu komory, udržiavajú stálu prítomnosť na sociálnych sieťach, čím prispievajú k pozitívnemu verejnému obrazu komory a dlhodobým marketingovým cieľom. Sme presvedčení, že toto obdobie uchovávania je nevyhnutné na naplnenie nášho oprávneného záujmu na propagáciu a budovanie povedomia o komore v priebehu času. Vzhľadom na povahu webovej stránky a na sociálnych sietí ako verejných platforiem zostanú fotografie a videá z podujatí k dispozícii, pokiaľ si dotknuté osoby nevyžiadajú inak. Máte právo kedykoľvek nás požiadať o odstránenie fotografií alebo videí, kde ste zachytení, či označenia (tagu) vašej osoby z našich kont na sociálnych sieťach a z webovej stránky. Pre informácie o tom, ako dlho platformy na sociálnych sietí uchovávajú vaše údaje, odporúčame oboznámiť sa s ich zásadami ochrany osobných údajov.

**III. POVINNOSTI POSKYTNÚŤ VAŠE OSOBNÉ ÚDAJE**

Spracúvanie niektorých vašich osobných údajov (identifikačné a kontaktné údaje) je nevyhnutné na registráciu a evidenciu účastníkov podujatia a ich neposkytnutie môže mať za následok nemožnosť účasti na podujatí.

Poskytnutie ostatných údajov, najmä pri vyhotovovaní fotografií/videí alebo iné údaje na naše marketingové účely, je dobrovoľné a ich neposkytnutie pre Vás nebude mať žiadne negatívne dôsledky.

V prípade, ak si neprajete byť zachytený na fotografiách / videách, môžete sa vyhnúť snímanému priestoru alebo dať vedieť fotografovi/kameramanovi.

**IV. PRÍJEMCOVIA**

Osobné údaje poskytujeme vždy len v rozsahu nevyhnutne potrebnom pre konkrétneho príjemcu.

Príjemcami môžu byť osoby, ktoré pre nás poskytujú služby a podporu organizácie a prezentácie podujatia (sprostredkovatelia a nezávislí poskytovatelia služieb), spoluorganizátori, sponzori a partneri podujatí, prevádzkovatelia sociálnych sietí (pri zverejňovaní údajov na sociálnych sieťach), členovia komory a ich oprávnení zástupcovia/kontaktné osoby a verejnosť vo vzťahu k údajom, ktoré sú publikované prostredníctvom webového sídla FSOK a sociálnych sietí.

**V. PRENOS MIMO EÚ/EHP**

Vaše osobné údaje nebudú prenášané do tretej krajiny ani medzinárodnej organizácie, okrem prípadu, kedy zverejňujeme údaje (fotografie a videá, príp. meno, priezvisko, spoločnosť) na sociálne siete LinkedIn, Facebook a Instagram (prenos do USA) a emailového marketingu, na ktorý sa využíva sprostredkovateľ MailChimp (prenos do USA). Prenos sa uskutočňuje na základe štandardných zmluvných doložiek (bližšie informácie tu: [LinkedIn](https://www.linkedin.com/help/linkedin/answer/a1343190), [Mailchimp](https://mailchimp.com/help/mailchimp-european-data-transfers/)) a v prípade Facebook-u a Instagramu na základe [EU-US Data Privacy Framework](https://www.facebook.com/business/help/1001186684640957).

**VI. AUTOMATIZOVANÉ INDIVIDUÁLNE ROZHODOVANIE**

Vaše osobné údaje nebudú použité na automatizované individuálne rozhodovanie ani profilovanie.

**VII. VAŠE PRÁVA**

V súvislosti so spracúvaním osobných údajov máte nasledovné práva, ktoré u nás môžete uplatniť písomne alebo e-mailom na kontaktné údaje uvedené v čl. I týchto zásad:

* **právo namietať proti spracúvaniu osobných údajov** (ak je právnym základom oprávnený záujem) – v prípade, ak podáte námietku proti spracúvaniu vašich osobných údajov z dôvodov týkajúcich sa konkrétnej situácie a my nebudeme mať prevažujúci oprávnený dôvod na spracúvanie, vaše osobné údaje nebudeme ďalej spracúvať;
* **právo odvolať súhlas so spracúvaním osobných údajov** (ak je právnym základom váš súhlas) – súhlas môžete kedykoľvek odvolať; nemá to však vplyv na zákonnosť spracúvania založeného na súhlase pred jeho odvolaním. Môžete tak urobiť písomne alebo e-mailom na vyššie uvedené kontaktné údaje FSOK;
* **právo požadovať prístup k svojim osobným údajom** – máte právo požadovať informácie o tom, ako vaše osobné údaje používame a vyžiadať si kópiu osobných údajov, ktoré o vás máme k dispozícii. Osobné údaje vám poskytneme vo väčšine prípadov v písomnej listinnej forme, pokiaľ nepožadujete iný spôsob ich poskytnutia. Ak o poskytnutie týchto informácií požiadate elektronickými prostriedkami, poskytneme vám ich v bežne používanej elektronickej podobe (pokiaľ nepožadujete iný spôsob ich poskytnutia);
* **právo na opravu osobných údajov** – staráme sa o zabezpečenie presnosti, úplnosti a aktuálnosti informácií, ktoré o Vás máme k dispozícii. Pokiaľ sa domnievate, že máme o Vás nesprávne alebo neúplné osobné údaje, máte právo požadovať od nás ich opravu príp. doplnenie;
* **právo na vymazanie osobných údajov** – v určitých prípadoch máte právo nás požiadať o vymazanie vašich osobných údajov (napríklad, ak vaše osobné údaje už viac nie sú potrebné na účely, na ktoré sa spracúvali). Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť vašej žiadosti vyhovieť;
* **právo na obmedzenie spracúvania osobných údajov** – v určitých prípadoch máte právo nás požiadať, aby sme prestali používať vaše osobné údaje (napríklad, keď sa domnievate, že osobné údaje, ktoré o Vás máme, môžu byť nesprávne alebo keď si myslíte, že na účely spracúvania už vaše osobné údaje nepotrebujeme);
* **právo na prenosnosť svojich osobných údajov** – máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Toto právo sa však vzťahuje len na prípady, ak vaše osobné údaje spracúvame automatizovane (nie manuálne) a na právnom základe, ktorým je Váš súhlas alebo zmluva, ktorej ste jednou zo zmluvných strán.

Pokiaľ sa domnievate, že spracúvanie osobných údajov bolo v rozpore právnymi predpismi, máte **právo podať sťažnosť dozornému orgánu**, t.j. Úradu na ochranu osobných údajov Slovenskej republiky, Hraničná 12, 820 07 Bratislava 27, web: www.dataprotection.gov.sk.

**VIII. ZMENY TÝCHTO ZÁSAD**

Spôsob, akým potrebujeme spracúvať vaše osobné údaje alebo účel, na aký ich potrebujeme, sa môže meniť. Z tohto dôvodu môže byť potrebné, aby sme tieto Zásady v budúcnosti jednostranne zmenili. V prípade zmeny týchto zásad podstatným spôsobom Vás budeme informovať.

Dátum poslednej aktualizácie: 6. 12. 2024